cyanic-selkie/wikianc huggingface dataset:
Capital (pulítica)
Razonis de la capitaliá en Mairil
La razón de ligil Mairil puu sel qu'abia siu comunera, i el espropiaeru dunas tierras dun emportanti comuneru proporcionó tierras a las siempri chicas propieais rialis la "Casa de Campo", convirtiéndulas nun estensu caçaeru al lau el Arcáçal. Amás Mairil nu tinia obispu (ni lo tuvu en tol Antigu Réhimin), colo que nu hue capital religiosa: lo sedrian Santiagu de Compostela pal norti (ondi cobraba el votu e Santiagu), Sevilla pal sul (encluyendu América) i Toleu, la más rica, pal centru, sé de la que dependia Madril, enclusu eno que toca a tribunal la Enquisición. Tapocu abia preséncia d'aristócratas cerca, siendu los mas cercanus los Mendoza e Guadalajara. Naidi era escapás d'assitial-se al socuellu el rei, i los que s'acercaran queaban craru qu'era polque venian cumu cortisanus. Es lo que tamién acabijó haziendu un sigru aluspués Luis XIV: dilsi a Versalles.
Aratu
Obra
Aratu hue un pueta mu prolíficu, llegandu a escrebil prencipalmenti de melecina i astronomia. Conselvás, namás abemus lοs Φαινόμενα i cachininus dotras obras menoris. De heitu astronómicu huerun obras cumu Περὶ ἀνατολῆς "Al tentu el ortu", ᾿Αστρολογία καὶ Ἀστροθεσία "Céncia i postura los astrus" u Κανών "Metru". Se conocin el títulu dangunas obras meicas talas cumu ᾿Ιατρικαὶ δυνάμεις "Facurtais meicas", ᾿Οστολογία "Osteolohia", Σύνθεσις φαρμακών "Composición meicamentus". Tamién escrebió elehias, epigramas i cancionis vitória u epinícius, huera parti el mentau Inu a Pan. El su labutu filolóhicu le llevó a eital una correición la Odissea (Διόρθωσις Ὀδυσσείας). Polo heneral, la su obra se crassifica en astronómica, meica i puemas menoris i obras de héniru inciertu.
Astronómica:
Meica:
Puemas menoris:
Los Φαινόμενα
Aratu es sonau pol bel compuestu un largu puema astronómicu-filosóficu entitulau Cosas que brillan, (Φαινόμενα en griegu, avezis traduciu cumu Fenóminus u Apaicionis). L’obra Aratu está escrita al mó didáticu, es izil, gastandu el velsu épicu, heitu que dendi Esiodu se vinia gastandu pa facilital el deprendieru dotrinas que resurtan enteosas pa esprical. El su tema es astronómicu, descritivu, al tentu lo que se ve nel cielu i lo que se carcula a tentu dél.
Albarca el puema 1154 velsus deviius en dos partis dendi antíguu: una primel parti que trataria las apaicionis celestis propiamenti izias (1-732) i otra velaí que bicha los pronósticus (733-1154). Estu hizu que dendi el sigru II e. C. l’obra se trasmitiessi en dos volúmin.
Esta obra hue mu restuyá ena Antigüeá i en tola Eá Meya polos datus i el caraiti filosóficu della. Autoris de renombri cumu Cicerón, Ovídiu, Hermánicu, Varrón Atacinu u Avienu hizun traducionis latinas de l’obra aratea los Φαινόμενα.
Es señalabri el hechu de qu’Aratu huera unu los primerus en postulal la reondés la Tierra, algu tamién assiguraria endispuesinu otru pueta latinu, Maníliu enos sus escritus astronómicus, pallá pal sigru I ed. C.
Abreviaturas
Dalcuerdu con el catálogu abreviatura autoris griegus i latinus el Liddell-Scott, Aratu cuenta cona abreviatura Arat. del su nombri latinizau Aratus.
Abderrahmane Abdelli
Abderrahmane Abdelli (2 d'Abril de 1958, Tizi Ouzou, Argelia) es un musiqueru, componeol i cantautol berebel conociu por mestural el estilu tradicional ancestral de la su tierra conos estilus moernus d'algotras culturas.
Via
Abdelli tuvu nacéncia en Mechta Behalil, ena Cabília Argelina, en runchándusi la Guerra la Endependéncia dessi pais. La su família hue despraçá quandu las huerças francesas bombardearun el su pueblu, Kennour. Dispuezinu la guerra, la família d'Abdelli se estabreció ena ciá costera de Dellys, ena Cabília. En huendu entovia un zagalinu, Abdelli costruyó la su primel quitarra d'una lata vieja d'azeiti güera, una tabra maera i hilu pescal. Alú de dominal la quitarra, el maestru música chaabi Chaïd Moh-Esguir le deprendió a tocal la mandolina.
Abdelli hizu su debut musican en Dellys, Cabília, en el festival Algerian Independence de 1974.
Zurich
Zurich (Zürich en alemán, Zurich en francés, Zurigo en italianu, Turitg en romanche) es la mayol ciá de Suiça, con una puebración de 376.815 abitantis en 2007. Es el centru financieru i el centru coltural el país.
Mirassol
El mirassol [miɾaˈsol] (nom. cient. Helianthus annuus) es una pranta dela familia delas asteracias que se destaca pola frol grandi que se cantea en cata dela lus solal. Es una pranta provincia d'América i importá a Uropa polos españolis a escomiençus del sigru XVI. Dela su simienti se saca'l azeiti de mirassol i las propias simientis tostás sirvin d'aperitivu i comu comía palos páxarus.
Descrición
Se trata duna pranta anual (annuus) i puei alcançal los tres metrus de largol. Los tronchus son derechus i las ojas caulinaris, entrebolás, peciolás col cantu asserrau.
Los frutus son aquenius agüevaus, de 3-15 mm de grandi, de colol escuru, quasi que negru, enque puei tenel otrus tonus brancus, coloraus o amielaus. El avuelitu son dos escamas lanceolás de 2-3, 5 mm que puein lleval otras escaminas, toas caeízas.
Cautivu
La sementera está entre juniu i juliu. La pranta tien d'estal desapartá en surcus, saliendu a quatru matas por metru lineal. Precisa de tierras greosas con una capa freática pocu honda. La hondura del hochi dependi dela temperatura, umidá i suelu, abarbandu las más someras enantis que las hondas.
John Locke
John Locke ( 29 agostu de 1632 - 28 outubri de 1704) es un filósofu ingrés, considerau el pairi el liberalismu.
Esfiendi que la soberania emana del puebru; que la propieá, la via, la libertá i el derechu a la feliciá sonin derechus naturalis de los ombris, anterioris a la constitucion de la socieá. El Estau tien comu prencipal ojetivu protegel essus derechus, assín comu las libertais endividualis de los ciaanus. Tamien crei qu'el gobielnu ebi estal constituiu por un rei i un parlamentu. Pa él, el soberanu ebi estal por embaju de las leis, i devii el poel ejecutivu al poel legislativu, enque no palra del poel judicial. Esta devision de poeris sedrá mas tardi esarrollá por Mostesquieu.
Estatutu d'autonomía d'Estremaúra
L'Estatutu d'autonomía d'Estremaúra es la norma estitucional básica d'Estremaúra. El 25 de Hebreru de 1983 hue aprevá polas Cortis Generalis la Lei Orgánica del Estatutu d'Autonomía d'Estremaúra. Nel mesmu s'aseñalan las competencias dela comunidá autónoma, assín comu la organiçación estitucional, la olganiçación judicial, los prencipius dela conomía i la hazienda dela comunidá, entri algotrus aspetus.
El Estatutu d’Autunomia está holmau pol 63 artículus olganiçaus en 6 entítulus, 6 disposicionis aicionalis, 1 disposición transitória i 1 disposición final.
El Estatutu hue reholmau 3 vezis, en 1991, en 1994 i en 1999, siendu esta úrtima reholma la mas emportanti, ya que umenta el techu competencial al nivel de las Comuniáis Autúnomas anombrás “estóricas", destacan los trespasus ena hestión de la Saniá i la Ensiñáncia, se dá al presienti la Hunta d’Estremaura la facurtá e disolvel l’Assambrea d'Estremaúra i la posibiliá de crial ólganus cumu el Defensol del Puebru Estremeñu i un Tribunal de Cuentas Estremeñu.
Los primerus párrafus del Estatutu son (ena su velsión orihinal):
1. Extremadura, como expresión de su identidad regional histórica, dentro de la indisoluble unidad de la nación española, se constituye en Comunidad Autónoma de acuerdo con la Constitución española y con el presenti Estatuto, que es su norma institucional básica.
2. La Comunidad Autónoma de Extremadura, a través de instituciones democráticas, asume el ejercicio de su autogobierno regional, la defensa de su propia identidad y valores y la mejora y promoción del bienestar de los extremeños.
3. Los poderes de la Comunidad Autónoma de Extremadura emanan del pueblo, de la Constitución y del presenti Estatuto.
1. Estremaura, cumu espresión de la su ientiá rehional estórica, endrentu la endisolubri uniá la nación española, se costitui en Comuniá Autúnoma dalcuerdu cola Costitución española i con el presenti Estatutu, qu’es la su nolma estitucional básica.
2. La Comuniá Autúnoma d’Estremaura, pol mé d’estitucionis democráticas, asumi el ehelcíciu del su autugobielnu rehional, la defensa la su própia ientiá i valoris i la mehora i promoción del bienestal de los estremeñus.
Mora
En fonética, retardu.
La mora (lat. mora) es una uniá tiempu fonética qu’equival a una sílaba brevi, miia apañá cumu referéncia nel contaeru las cantiais silábicas. Nuna parabra cumu gallu se cuentan dos moras (ga i llu son sílabas brevis), peru en gallú bichan velaquí tres moras (ga es brevi i llú es larga). Enas luengas crássicas cumu el latín u el griegu s’ententó adatal el sistema moras pa l’acentuación, anque nu siempri acraraba la situación, huendu mas cenzillu palral de sílabas i cantiais silábicas i no de moras.
Casas del Castañal
Casas del Castañal o comunmenti Las Casas es un monicipiu español dela província de Caçris, Estremaúra. Assitiau ena sierra de Tormantus, enas haldas dela Sierra de Gredus, nel Valli del Xerti, mancomunidá del norti dela província mú coñecia pola su abonda producción de cereças. Se encuentra a unus 20 kilómetrus de la ciá de Prasencia.
Sierra de Tormantus
La Sierra de Tormantus es la continación dela Sierra de Gredus nel extremu ocidental del Maciçu Central. Asitiá al norti dela província de Caçris, en España. Hazi de lindi natural entre las comarcas de La Vera y el valli del Xerti.
Pompeyu Trogu
Pompeyu Trogu (en latín Gnaeus Pompeius Trogus) hue un estoriaol latinu el sigru I.
Biografía
Pompeyu Trogu es d’orihin helmánicu, coetanu dotru estoriaol, Titu Líviu i preteneci a las nuevas heneracionis latinus inlustris i curtus de províncias, ombris de letras, que nu son itálicus i que consiguin fama endispués en Roma. Vivió pal sigru I. ed. C.
Obra
Trogu es conociu pol bel escrebió las Historiae Philippicae "Estórias filípicas", una obra que relataria una estória univelsal qu’albarcaria los puebrus conocius ena Antigüeá i qu’arremataria pa meyaus sigru.
De la su obra namás se conselvan framentus suertus dangunus los librus la su obra, que, craro está, ubu de sel estensa, enhallaus enos escritus Plíniu.
Sexting
El sexting [ˈsɛh̪ˈthɪŋ] es la plática el mandaeru imáginis con contenius sessualis pol mé de mobis. Se trata duna moa adolescenti que naci en Estaus Uníus i que cuenta ogañu con una destensa plática entre la socieá ociental.
Pompeyu Trogu
Obra
Tamién mos á llegau un caquininu testu pretenecienti a un De Animalibus "Al tentu los animalis".
Sexting
Origin términu
El sexting es un angricismu, crasi las parabras sex “sessual” i texting “mensageu”, de mois que puei traduzil-se comu mensageu sessual.
Pompeyu Trogu
Abreviaturas
Esti autol, dalcuerdu con el catálogu el icionáriu Oxford, alcibi l’abreviatura Trog.
Sexting
Origin términu
Tamien se puei destendel el términu sexting pal mandaeru conteniu eróticu, sensual o sessual pola Redi, gastandu qualisquiera meyu eletrónicu.
Concetu
El sexting se puei definil comu el mandaeru afotus, vídius o testus con conteniu sessual pol mé del mobi. Esti hechu tien conseqüéncias legalis mentris qu'albarqui a un púbricu menol, ya que la producion, possession o destribucion d'esti material, si los envolucraus son menoris d'eá, está penau pola lei.
Plática
La plática el sexting está mas destendia de lo que pareci entre los moçus. D'alcuerdu con una encuesta hecha pola National Campaign to Prevent Teen and Unplanned Pregnancy a 1280 adolescentis estau-uniensis, de los que eran venteñus, un térciu decraró vel platicau sexting.
Segura (riu)
Segura (en latín Thader, en árabi Oued Al abyad, «Riu brancu») es un riu el suresti d'España.
Tiini la su nacencia nel parahi e Huenti Segura, a 5 km de Pontón Bahu, nel municipiu e Santiagu-Pontonis (Haén), i corri polas províncias de Haén, Albaceti, Murcia i Alicanti. La su desembocaura s'alcuentra ena mari Meiterranea, en Guardamar del Segura (Alicanti), tras un recorriu e 325 km i una cuenca idrográfica e 19.525 km².
Cursu artu
La sus auguas brotan d'una cueva natural inundá, a 1.413 metrus sobri el nivel la mari, frutu d'una resurhencia cárstica ena Sierra e Segura. Duranti los sus primerus kilómetrus, el riu transcurri pol un valli estrechu i prohundu, ondi recibi afluentis cortus peru con gran caudal, cumu los rius Maera, Zumeta i Tus, tós con réhimin pluvionival de raigambri oceánicu-meiterranea. D'esta horma, el móulu es elevau, de 8,26 l/s/k² en Fuensanta. El valli está afechau en angunus tramus pol embalsis (cumu el de Fuensanta, de 1932, u el de Cenahu, 1957) que permitin un emportanti aprovechamientu idroelétricu pala proución d'enerhia, i tamién idráulico, pos es ondi se recibin los caudalis el Tahu, que se gastan ena agricurtura i pal consum umanu auguas abahu los prencipalis pantanus.
Cursu meyu
Auguas abahu recibi al su prencipal afluenti, riu Mundu, que lleva ena confluencia tantu caudal cumu el propiu Segura, i es aquí cuandu el valli esmienza a ensanchalsi hormandu una llanura aluvial estrecha, inque mu fertil, hucheá "vega" i que conhorma las comarcas naturalis en torni al riu. Ya n'esta zona, el lechu s'assitia a una artura inferiol a los 200 msnm, inque quea entovía un largu caminu hata la su desembocaura, d'aí qu'el recorriu seya sinuosu, hormandu meandrus, i que las auguas discurran lentas ya endi la Vega Arta.
Afluentis cumu Moratalla, Argus i Quípar chegan al riu a esta artura, pa entral aluspués a las cuencas morfoestruturalis de Cieza, Abarán i Branca, que conhorman las vegas arta i meya el Segura, zonas aprovechás pal regadiu endi sigrus atrás, cumu nel Valli e Ricoti. Tras estas, el riu entra nun valli estrechu aprovechau pa retenel las sus auguas nel pantanu d'Ojós, el que partin los canalis gochu i derechu el Trasvasi Tahu-Segura.
Tras el azud de la Contrapará, esmienza la Güerta e Murcia. Hata allí, el riu á trascurriu pol una línia e fratura con disposición práticamenti meriyana entri Cieza i Murcia, pa penetral nel tramu final de la depressión intrabética i acontinal pol esta hata Orihuela (Oriuela). A partil d'aí, el su rumbu se moifica, orientándusi pal sudesti, entrandu ena fosa tetónica definia entri Benejúzar i Guardamar, que horma parti e la amplia fosa tetónica el Guadalentín, afluenti el Segura auguas abahu e la ciá e Murcia, frenti a la localiá e Beniaján, i qu'es el centru d'un valli d'orientación noroesti que prencipia en Puertu Lumbreras.
Aquí la llanura aluvial esmienza a tenel un anchón consierabri i s'assitia ya tan solu en tornu a los 50 msnm, d'aí el su intensu aprovechamientu en tornu a la ciá e Murcia que provoca una consierabri perda nel caudal el riu, colos pobremas de contaminación que conlleva. Los afluentis que aquí recibi son los prototípicus rius-rambla meiterraneus d'ampliu lechu pedregosu, normalmenti secu u con escasísimu caudal, peru capacis de lleval emportantis caudalis. Entri ellus destacan riu Mula i Guadalentín (esti úrtimu el de mayol cuenca de tolos sus afluentis, que amás á siu estóricamenti el responsabli e desastrosas avenias auguas abahu e Murcia).
Cursu bahu
Una vezi moificau el recorriu pal noroesti, enceta el tramu final ena província d'Alicanti, lo qu'es la Vega Baha el Segura, ondi la gran cantiá los pósitus fluvialis i el labutu agrícola an determinau una llanura casi total, con una pendienti meya al 0,5 pol mil. El lechu ordinariu, incapás de desaugual riás de consideración, apaici encahau una decena e metrus nel mayol, un ampliu llanu d'inundación que configura la "vega" nel sintiu estritu. Es curiosa la posición escéntrica el riu n'esta vega, causá pol un fenómenu e susidencia aun operativa i el empuhi los pósitus acumulaus polas ramblas la su gocha, rechazau hacia su derecha, polo qu'el Segura s'adosa a los relievis meriyonalis con cursu ondulau i chambanti pol el estrangulamientu e meandrus i costa artificial enus mesmus pa favorecel el desagüe las avenias. En gran parti está canalizau.
La desembocaura nel Meiterraneu, la Gola el Segura, se prouci al norti e "Guardamar del Segura", partiendu en dos las dunas costeras de gran artura que ehan a la vega el riu cumu una zona afechá a la mari. Tiini un anchón de 221 m nel cauci artificial ena su desembocaura, con una especi e diqui central. Ebiu a que la zona afechá es mu baha, ai lagunas ena su zona norti, cumu son el Parqui Hondu d'Elchi-Crevillente, que se nutri e los sobrantis el Segura que chegan a través d'azarbis que canalizan las auguas vivas i muertas, i las Salinas de Santa Pola, estas d'augua salá i ya prósimas al Vinalopó, antigu afluenti el propiu Segura. La merma e caudal duranti tol su recorriu se trauci nel caudal meyu qu'aporta a la mari, de 5 m³/s i 0,34 l/s/k², qu'en los úrtimus añus se viini reuciendu a menus de 1 m³/s.
Casarejos
Casarejos es un monicípiu assitiau ena província e Sória, en Castilla i Lión, España. Tini 244 abitantis nun ária e 28,08 qm² i una densiá e puebración de 8,69 ab./qm².
Segura (riu)
Réhimin fluvial
Riu Segura es ena su caecera un riu pluvio-nival peru ena mayol parti la su cuenca es pluvial meiterraneu, con grandis crecias otoñalis. Con unus veinti embalsis ena su cuenca, el su caudal se á vistu completamenti alterau, de mó que presenta el ménimuo en vranu i el máisimu en otoñu, ebiu al riegu en Murcia i Alicanti. El caudal meyu ena su desembocaura es de menus de 1 m³/s, mermau pol el gran aprovechamientu ídricu, presentandu duranti el su recorriu endi Murcia hata la mari gravis pobremas ecolóhicus. La contaminación de riu Segura á siu llevá los tribunalis de Murcia, los cualis an ditaminau a favol de quienis denuncian el mal estau el riu.
El caudal de riu Segura está aumentadu ena Vega Arta el Segura polas aportacionis el trasvasi Tahu-Segura, que desemboca nel embalsi el Talave, en riu Mundu. Esti caudal cesa nun gran porcentahi a partil el azud d'Ojós, ondi práticamenti el su caudal se distribuyi enus dos ramalis el trasvasi: el esti que va p'Alicanti i Campu e Cartahena i el oesti va p'Almeria. Pol tantu, el caudal que chega al azud de la Contraparada, a partil d'ondi se distribuyi el augua a las acequias mayoris de la Güerta e Murcia traicional, nu es suficienti pa regal la güerta.
Inundacionis
El Segura es un riu famosu polas sus furiosas crecias, teniéndusi registru d'angunas ya ena baja Eá Meya, polo qu'el control de estas ha sido desde tiempo atrás motivo de construcción de obras de defensa tales como presas, motas, canales de derivación y encauzamiento en algunos tramos.
En 1651 la riá de San Calixto causó 1.500 muertus en Murcia cono caudal de 1.700 m³/s. En 1879 la célebri Riá de Santa Teresa superó los 1.800 m³/s tantu'n Murcia comu'n Orihuela. Nel siegru XX las riás de 1946, 1948, 1973, 1987 i 1989 án pasau ala estoria superandu-si'n muchas d'ellas los 1.000 m³/s de caudal mássimu istantaniu. Devíu a ellu es el ríu más escuseau d'Uropa i hue canaliçau al acaberu'l siegru XX'n la su cuenca baxa. Gracias alas obras si evitó'l desbordamientu enos formientus de 1997, 2000, 2001 i 2003, enque entavía está por demostral el su efeutu ante epissodius más huertis.
Pran de defendimientu contra avenías
La escassés e inregulariá delas precipitacionis i la huerti repentina delos cauzis ena su cuenca, marcan un caraiti torrencial, ondi quasi tó'l tiempu la mayol parti delos mesmus permanecin secus i, en sotras cassionis, namás si puei aprovechal, de manera natural, una piqueña'l aigua fruyenti, de manera que la huerça'l aigua si derigi derechamenti al mari, produziendu-si, en muchus cassus, gravis barcunás ya que duranti mu pocu espaciu de tiempu si puedin produzil precipitacionis que conforman un emportanti porcentaji'l total delas precipitacionis anualis. Para acabijal con estus aventalmientus del ríu Segura, l'Almenistración General del Estau pusu'n marcha'l nombrau Plan de defensa de avenidas, un proyeutu que si llevó a cabu tras largus añus de estuyus idrológicus previus i que consestió nel recrecimientu de presas essestentis, la costrución de nuevas presas i la aviación d'encauçamientus de varius cachus del ríu Segura.
Tras l'amejoramientu'l cauzi, los beneficius pala cuenca'l Segura án síu evidentis. Dendi la operación delas obras, no s'án detetau inundacionis senificativas polo que la puebración dela zona, 1.600.000 abitantis, s'á vistu altamenti favorecía. En tocanti alos beneficius económicus, el proyeutu á permitíu la espigaera delos territorius qu'antis estavan amenazaus ' qu'ogañu s'alcuentran arropás por estas enfraestruturas.
Medioambientalmente, al haberse realizado un número importante de actuaciones en presas de laminación, no ha supuesto la creación de nuevos embalses, es decir, no se han tenido que realizar inundaciones en territorios ni crear nuevos ecosistemas asociados a los humedales creados por las retenciones en los vasos de las presas.
En cuestión tecnológica, con el objeto de mejorar la gestión de las avenidas y de su normal explotación, se ha implementado el Sistema Automático d'Enhormación Hidrológica (SAIH), un sistema que permite el conocimiento, en tiempo real, de la situación hidrológica de la cuenca permitiendo activar las alarmas necesarias a la población. Este sistema aún se encuentra en fase de ampliación y mejora.
La fase de ejecución de la infraestructura hidráulica fue innovadora en su tiempo por el desarrollo que significó en los ensayos de modelos reducidos. En la actualidad la innovación está ligada al SAIH en el que se están implementando las últimas tecnologías en lo relativo a sensores de campo, comunicaciones y tecnologías l'enhormación.
El coste total del Plan de defensa de avenidas fue de unos 500 millones de euros. La primera fase del SAIH fue de 18 millones de euros y, para su ampliación y mejora, está previsto una inversión adicional de otros 20 millones de euros. En la actualidad, el Plan tiene un coste de mantenimiento anual de 2 millones de euros financiados por la Administración del Estau.
La experiencia de lo realizado en la cuenca del Segura puede ser un ejemplo de la metodología utilizada para otras organizaciones con problemáticas similares y más cuando los cambios climáticos pueden producir con mayor frecuencia fenómenos externos, es decir, inundaciones y sequías.
Embalsis i pantanus
El ríu Segura tien ena su cuenca una capacidá d'embalsi de 1.129 hm³; que si repartin enos siguientis embalsis:
Raphael
Rafael Martos Sánchez (nació el 5 mayu de 1943, Linares, Haén), conociu entrinacionalmenti cumu Rafael, es unu los cantantis i atoris mas representativus d'España. La su caliá vocal, unia a una gran capaciá istriónica i espresiva, án conquistau a la henti el mundu ispanu pol más de cincu décaas.
Nel 1962 cantó nel festival de la canción de Benidorm con "Llevan".
Tuvu un gran déssitu colas cancionis de los 60 "Yo soy aquel", "Cuando tú no estás", "Mi gran noche", "Digan lo que digan", "Tema de amor", "Estuve enamorado", "Desde aquel día", "Huapango torero", "Sandunga" i "Llorona".
Representó a España nel festival d'Urovisión nel 1966, con "Yo soy aquel" i nel 1967 con "Hablemos del amor", queandu sétimu i sestu respetivamenti.
Tamién á cantau otras grandis cancionis cumu "¿Qué tal te va sin mí?", "Como yo te amo", "En carne viva" i "Estar enamorado".
Antonio Garrido Correas
Antòniu Garríu Correas [a͂n̪ˈtonju ɣaˈrɪu kɔˈrɛɑh]) (Peralea de la Mata, Cazris, 1964) es un poeta i traduciol estremeñu.
Obra
Ha síu coordinaol de la tradución i edición de la mesma obra ena Fala de Xálima: "U/O pequenu príncipi".
Unu de los sus poemas, Tengu un osinu de peluchi, fegura entre las ojas de Iberia Polyglotta de Hans-Ingo Radatz y A. Torrent-Lenzen, comu muestra testual d'estremeñu.
Antòniu tien participau de várius congressus hiziendu las sus ponéncias sempri en estremeñu.
Tamién labuta ena creación pictórica con elementus de la Mairi Tierra (pintura telúrica).
Lope de Vega
Lope de Vega Carpio (Mairil, 25 de noviembri de 1562 – 27 d'agostu de 1635) hue un escrebiol, dramaturgu i poeta español. Es unu los mas emportantis el Sigru d'Oru.
Moralo Club Polideportivo
Moralo Club Polideportivo es un equipu fubu d'España, de la ciá de Navalmoral de la Mata en Estremaúra. Ubu el su hundaeuru en 1955 i huega ena Trecel devisión española.
Lope de Vega
Lista d'obras
(La lista es incompleta)
Carçá romana
La carçá romana era el modelu de caminu gastau por Roma pala vertebración del su Imperiu. La redi viaria hue gastá pol ejércitu ena conquista e territorius i gracias a ella se puían mual grandis efetivus de una horma lihera. Nel aspetu económicu huegó un papel hundamental ebiu a que el trasporti e mercancias se hadia en menus tiempu. Las carzás tamién permitierus difundil de mehol horma la nueva curtura i estendel pol tó el imperiu la romanidación. El Itinerariu d’Antoninu el sigru III, es la huenti escrebia que mayol enhormación mos da sobri la redi viaria romana.
El procesu e costrución de una carçá consistía en varias fasis deferenciás, que proporcionaba a estus caminus una gran durabiliá que, en angunus chascus, á permitiu que cheguin a los muestrus dias:
Sigún huera la emportancia dela carçá, el anchón era mayol u menol (entri 1,5 y 8m). La redi prencipal tinia mas de. Pa delimital el longol, se asiahaban a intervalus regularis unus señalidaoris de piedra hucheaus miliarius.
Las ciáis tamién se alcuentraban cruciás pol carçás, con aceras lateralis elevás una mihina. Estas callis tinian unus bloquis de piedra separaus regularmenti entri sí que permitían crucial d´una acera a otra en dias de lluvia, i nu ehaban que los veículus alcanzaran velociáis peligrosas. Pol esta radón, pa puel pasal entri las piedras, el anchón entri las rueas de los carrus era siempri la mesma.
Silo
Se llama silo a la vivienda soterrá propia e la puebración castellanu-manchega e Villacañas.
Estória
Desisti una traición al tentu desta vivienda, qu´izi que cuandu una pareha encetaba el su noviasgu, prencipiaban a hazel el silo entri los dos, i cuandu esti pol fin queaba acabihau, altonci la pareha se casaba.
Angunas las presonas que vivierun en angún silo alogu costruyerun las sus viviendas sobri esti, de horma qu'ogañu desistin casas en cuyu patiu s'alcuentra assitiau el silo.
Uguañoti, los Silos de Villacañas, decraraus Conhuntu d'Enterés Estóricu, están protehius i horman un conhuntu arquitetónicu únicu en Uropa.
Caraterísticas
A esta crasi e viviendas s'aceia meyanti una escalera colas pareis encalás que daba a la calli, i ena parti baha desta s'alcuentraba una ventana a ca lau, de horma qu'ehaba que la lús entrasi al menus en angunas abitacionis.
Namas entral, un dormitorio queaba a ca lau (eran las abitacionis ondi s'alcuentraban las ventanas que daban al esteriol) i pal frenti, la cozina, salón (cola chiminia), i angún cuartu mas (sigún huera e grandi la casa), cumu bañu u angún otru dormitoriu.
En cuantu a los materialis, el suelu era d'arena compatá (de hormá que nu se levantaba al pisala) u cal (esta tamién s'alcuentraba enas pareis, pa que, ebiu al colol brancu, entrara lús ena casa).
Sierra e Greus
La sierra e Greus es una sierra d'España, pretenecienti al Sistema Central, assitiá entri las províncias d'Ávila, Caçris, Madrí i Toleu. La su máisima artitú s'alcuentra ena província d'Ávila, ena Plaza del Moro Almanzor, a 2.592 m. Greus es la prencipal sierra el Sistema Central i está hormá pol cincu vallis fluvialis: Artu Tormis, Artu Alberchi, Tiétal Oriental, Tiétal Ociental i La Vera, i Valli el Ambrós.
Alreol las sus grandis molis graníticas s'alcuentran cuatru comuniais autónumas: Castilla i Lión, Estremaura, Castilla-La Mancha i Madrí; estendiéndusi d'Esti a Oesti endi San Martín de Valdeiglesias a Hervás, i e Norti a Sul el Valli Amblés al Rosarito.
Cabi destacal la comarca La Vera (Estremaura), assitiá entri Praséncia i Arenas de San Pedro (Castilla i Lión), una comarca con murtitú e gargantas i cimeras.
El prenunciau relievi la Sierra e Greus sirvió e refuhiu a la tribu celta mas meriyonal (los vetonis) i a otrus rebeldis estóricus cumu El Empecinau u los maquis.
Las prencipalis especis animalis son la cabra montés (cabra ispánica), el corçu i la perdís roha.
Clima
El graciacismu cuaternariu afetó dun mó emportanti a la sierra e Greus, i el nivel de las ñevis perpetuas descendió hata los 1800 metrus. Las hormacionis fósilis graciaris mas emportantis nacin en Cincu Lagunas i Laguna Grandi. El úrtimu periou gracial, Würm III, acabihó entri el 10.000 i el 9.000 e.C.
La Sierra e Greus está catalogá nel panorama nacional cumu zona d'arta montaña. Es pol ellu polo qu'es mestel estremal las precauciones si se piensa ascendel tantu en ibielnu cumu en vranu. La temperatura a partil de los 2.000 metrus puei varial en ibielnu entri los 0º i los -5º siendu la ñevi, especialmenti a partil el mes de diciembri i hata abril, una costanti sigura si se pretendi aceel a Laguna Grandi u Cincu Lagunas.
Titu Líviu
Titu Líviu (en latín Titus Liuius) hue un estoriaol patavinu, autol los Ab urbe condita libri.
Via
Líviu ubu nacéncia ena antígua ciá de Patauia (oi, Pádua) pal 59 e. C. Dalcuerdu con una escrición, su pairi hue Gayu. Lo mas siguru es que preteneciera a una família de quartus, quiziá de la crassi eqüestri, pos Patauia posseyia un gran númiru ciaanus equites, hustu pombahu Roma, en huendu una las ciais mas opulantis i notabris la epoca. El previléhiu Pádua hizu que Líviu estuyara a lo primeru nella, aballandu endispués a Roma a compretal el su deprendizahi. Mas, es capás de bel diu pa Grécia, andi prefecionaria la luenga griega i andi debatiria al tentu dotrus estoriaris cumu Tucídidi u hablaoris. Plontu arcançaria nombreria entri las corroblas enteletualis romanas i griegas, causandu almiración polos sus escritus.
Se convoó con Cásia Prima i ubu tres ihus, dos varonis i una hembra: Titu Líviu Longu, Titu Líviu Priscu i la iha que se casaria con el inlustri hablaol Lúciu Máhiu. Dellus, Líviu Priscu, el ihu mayol enfeneció enantis la mayoria eá.
El escrebieru la su obra se reparti entri Roma i Pádua, prencipalmenti ensotau ena redación la colossal Ab urbe condita. El trebahu le hue possibri —sel escrebiol producia escassinus ganus— a la su condición familial. Pol mó dessa obra, hueraparti las sus dotis hablativas i delegáncia estilística consiguió fama pol tol empériu. Plíniu cuenta l’anégota de qu’un gaditanu bandeó meyu estau dende Gadi hata Roma pa conocel a aquel autol que tantu le marabillaba. Otru ispanu que tamién lo almiraba muchu hue Séneca el Mayol, pairi Séneca filósofu.
Ena su estáncia en Roma, plontinu entró en paláciu, hiziendu gavilla con Agustu. Esta amistá le benefició pressonal i laboralmenti, pos assina pia consiguil, amás, enteracionis i endirguis de defici acessu pal componieru la su obra estórica. Tamién huncheó al préncipi Claudiu a qu’escrebiera, con quien tamién ubu amistá.
Líviu espenó nel 17 ed. C., ena ciá ena que nació i a la que didu honra.
Obra
Titu Líviu á passau a la posteriá cumu el gran estoriaol romanu de tolos tiempus. Ya Cicerón hechaba en farta una estória compreta i bien redautá la estória Roma. El patavinu compusu una obra larguíssima a la que le didu el títulu de Ab urbe condita libri "Librus dendi la hundación Roma", conociu tamién pol Ab urbe condita u simprimenti Estória. Hueraparti desta obra, se sabi pol mé de Séneca el Mayol i Quintilianu qu’escrebió otras obras. Se conoci la dessisténcia duna carta huraora a la letura Cicerón i Demósteni dedicá al su ihu, angunus diálogus de ton estóricu-filosóficu i quiziá otras que quearun clissás pola Estória.
Ab urbe condita
Tradicionalmenti s’á viniu deviyendu pol décaas, es izil, en hacis de dies librus (devisión decádica), palrándusi de primel décaa, segunda décaa, tercel décaa. Otra olganización los librus que se da es en cincu en cincu (devisión pentádica), quiziá polos tiempus espubricación u polas leturas púbricas hechas de los mesmus. Con tó, Líviu nu tinia esti esquema ena cabeça sigún se ve nangunus prólogus i osselváncias, enas que palra de partes.
Esta estoria s’escrebió dendi el patriotismu i el nacionalismu. Es la primel obra estórica escrebia al mó los griegus, sin sel anal ni biografia, con un estilu meiu. Nu sigui ni la postura arcaizanti de Tucídidi ni de Salústiu, ni tapocu la redación crara, concissa i aticista la estória cesariana.
Nella s’alvierti l’oposición uirtus/uitium, entendiendu comu protagonista al própiu puebru romanu i caraiterizándusi pol tenel una conceción biolóhica el furrulaeru el empériu, huendu Roma cumu un elimentu vivu que naci, creci, se revién, se vícia i a lo últimu mueri. Esta almiración sedrá desarrollá mas tardinu pol otru estoriaol, Floru.
Comu autol nu romanu nacéncia, va debuhandu el conceutu romanitas qu’endispués estaria presenti notrus escrebioris emperialis.
Ena composición Ab urbe condita, Líviu ehelci de compendiaol de tolos datus qu’abian dende los oríhin la ciá. Las huentis que gasta son mu variás: analis los antíguus estoriaoris, romanceru, puesia épica, obras autoris griegus tocantis a lo aconteciu enos territórius nu itálicus, trahédias praetextae, autas (pontifícias, senatorialis), huentis hurídicas, escricionis, cerámicas, estautas i las enholmacionis de mas defici acessu que le propolcionaba Augustu. Con tó i con essu, las enteracionis anterioris al sigru III e. C. se perdierun pol mó la envasión gala, assinque dessistin lagunas que de holma petusa Líviu quiel refrehal sigún las bichas popularis i de tradición oral, sin envental ná, namás asseñalandu que pol nu abel naina namás puei hechal manu destas estórias.
Estilu
La prosa deleganti Líviu sigui en gran miia la de Cicerón, anque s’alviertin ya rasgus el latín emperial, prencipalmenti ena sintassi. Amás, el grandol la su obra l’obrigaba a sel, nu ya variau nel tema, sinu nel escrebieru, de mó que la su prencipal caraiterística es la uariatio "variación" que s’alvierti ena sintassi, nel estilu (gastandu tolas possibiliais la luenga ena esposición los endirgus) i ena composición (deferentis rimus narrativus, dramatismu, ohetivismu, halta enholmación). Líviu precura sel ohetivu i, anque haga referéncia de notícias pocu verissímilis, critica quantis que puei las envencionis i ficionis i otras asseñalandu que la halta datus le lleva a nu puel afilmal nin referil naina.
Abreviaturas
D'alcuerdu con el catálogu abreviaturas el Oxford Latin Dictionary, esti autol alcibi l’abreviatura Liv.
Purtugués oliventinu
El purtugués oliventinu es un sudialetu el purtugués alentehanu palrau entovia enas localiais d'Olivença i Táliga, frutu de bel holmau parti de Purtugal duranti albondus sigrus. Angañu s'alcuentra en vias d'estinción.
Caraiterísticas
Las caraiterísticas el purtugués oliventinu son las mesmas que las del dialeutu alentehanu el purtugués, inque con supistratu castillanu. A sabel:
Desapaición
Olivença i Táliga sufrin un prohessu pogressivu de castellanización, razón pola qual la luenga española á sustituiu a la luenga purtuguesa. La comarca oliventina hue, hata la décaa los 40, de mayoria lusupalranti. Sin embargu, la heneración de la epoca esmiençó a deprendel a los sus ihus a palral en castellanu.
Ascomiençus el sigru XXI, el purtugués oliventinu á desapaiciu práticamenti (los zagalis nu lo palran dendi los 50). El purtugués s'estuya ena escuela, peru cumu luenga foriata, i solu lo palran presonas cuya nacéncia hue enantis los añus 50; inque ai angunus zagalis que lo án deprendiu cumu segunda luenga.
Engenieria
La engenieria (del latín ingeniosus) es la professión ena que las matemáticas i las céncias naturalis asimilás a través el estudiu, la esperiencia i la prática, son apricaus con criteriu i conciencia al desarrollu de meius pa gastal económicamenti la naturaleza pal beneficiu del hombri. Los professionalis se llaman engenierus.
Luis de Toro
Luis de Toro (n. 1530? Prasencia - ????) jue un meicu y estoriaol español del sigru siglo XVI. Queó escribíu un tratau de melecina mentáu comu: De febris epidemicae et nouae. Su labutu tuvu que vel con la rebelión de las Alpujarras, pos se dipersarun por toa la península, del mesmu mou que una malotia contagiosa, fiebri punticular (tifus), se esparramó tamién por la península con lo que jidu que de Toru se pusiera a cavilal y diera en idil que la causa de ellu jue la dispersión de los moriscus.
Obra
Jue un humanista del que tenemus cuatro tratadus en la actualidad, tres manuscritus y unu dau a la estampa:
Bósforu
El Bósforu es un estrechu que separa la parti uropea (englobá duranti el Empériu Otomanu ena província uropea de Rumelia (idioma turcu: Rumeli) de la parti asiática (idioma turcu: Anadolu); dividi en dos partis la ciá d'Estambul i ajunta el Mari de Mármara (luenga turca: Mármara Denizi, griegu: Θάλασσα του Μαρμαρά) con el Mari Negru (turcu: Karadeniz, griegu: Μαύρη Θάλασσα). Tien una largura e 30 kilómetrus, con una anchura másima e 3.700 metrus ena entrá 'el mari Negru, i una anchura mínima e 750 metrus entri Anadoluhisarı i Rumelihisarı (castillus otomanus que s'alzan enas colinas de la su ribera). Su profundidá varia entri 36 i 124 metrus. Las orillas 'el estrechu están abondu puebrás ya que la cidá de Estambul (con una puebración dal menus 11 millonis e abitantis) s'asienta entri esti estrechu que dividi Uropa d'Asia.
Ain dos puentis sobri esti estrechu. La puenti Boğaziçi, e 1074 metrus de largol fue completá en 1973. La segunda puenti, la Fatih Sultan Mehmed tien un longol e 1014 metrus, fue completá en 1988 i s'alcuentra cuasi a cincu kilómetrus al norti de la primera puenti.
Marmaray, un túnel ferroviariu e 13.7 kilómetrus de longol está siendu construiu i se barrunta que estarie finalizau en 2008. Aprosimamenti 1400 metrus 'el túnel van a construil-se porbahu el estrechu, a una profundidá e 55 metrus.
Etimulohía
Procedi 'el (griegu : Βόσπορος (Bos= buey; foros= transporti, pasahi, significandu que ena ogañoti esti estrechu s'atravesaba fácilmenti en odris hechus conun cueru e buey) modificá nel idioma turcu comu Boğaziçi)
Gol
Un gol (del ingrés goal; meta, ohetivu) es el hechu d'endirgal un tantu u puntu qu'es el ohetivu el huegu en vários deportis.
Nel fubu, un gol se marca quandu la pelota cruza compretamenti la línia meta, endentru duna portería, es izil, entri los palus lateralis i el travesañu u largueru.
Áustria
Etimologia
Áustria (Österreich) senifica literalmenti en alemán "El país del Esti"
Geografia
La Mayol parti del territoriu d'Áustria, mas o menus dos tércius del territóriu, está endentru de la seción oriental de los Alpis, que chegan a alturas de mas de 3.000 m.
Gol
Valol
Ena huerça los esportis, cumu pol ejemplu el fubu, hoquei, balonmanu, lacrosse, ca diana cuenta pol 1 puntu, u comunmenti llamau, un gol. Peru en rugby, ca vezi que la pelota passa la meta, se cuentan 3 puntus pal equipu que lo endirga, i nel chascu el fubu australiano, 6.
Áustria
Geografia
La puebración se concentra enus vallis de los rius, entri los que destaca el más empoltanti, el Danúbiu. Esti tozu entra en Aústria por Passau, nel arrayu con Alemaña, pasandu aluegu por Linz i Viena, hata chegal a Bratislava en Eslováquia, a namás que 60 km de Viena, siendu entoncis las dos capitalis del mundu que mas s'aprossiman. En Alemaña recibi al Inn, que aluegu pasa por Innsbruck (La Puenti del Inn), con el su afluenti el Salzach (La garganta la Sal), que pasa por meyu de la ciá de Salzburgu.
Gol
Algotras denominacionis
Sigún los destintus deportis, los tantus marcaus se llaman de deferentis holmas, inque avezis nu son la única maea de logral puntus.
Áustria
Geografia
El lagu Constança es el mas grandi del país i holma el arrayu oesti con Alemaña i Suiça.
Luengas
La luenga oficial tola repúbrica es l'alemán, hueraparti nel estau de Burgenland tamien lo son el croata i el úngaru, pola su cuenta nel Lander de Carintia pasa lo mesmitu con el eslovenu.
Estória
Una vezi conquistau el pais polos romanus, unus, lombardus, ostrogodus, bávarus i los francus, el territóriu qu'ogañu holma Aústria estuvu baju domíniu de los Bavenberg dendi el sigru X al sigru XIII. Aluegu endespues hueran sucedíus pola casa delos Asburgus, que gobernarun en Aústria hata el sigru XX.
Las Guerras Napoleónicas trujun la abolición del Sacru Empériu Romanu Gelmánicu, polo qu'en 1806 hue hundau el Empériu Austríacu. Endespues la caía de Napoleón Bonaparte, Áustria s'uniú a la Confederación Gelmánica. Duranti el restu el sigru XIX, el Empériu Austríacu tuvu que desputal-se la supremacia sobri el territóriu helmánicu con Prúsia, sufriendu su más duru revés ena guerra Austo-prusiana de 1866. En 1867 se crió la dobli monarquia del Empériu Austrúngaru.
Tras la derrota las potencias Centralis ena Primera Guerra Mundial, el empériu se deshizu en várius estaus endependientis, dejandu a Aústria comu es ogañu.
En 1918 se conviltió nuna repúbrica que se mantuvu hata qu'en 1934 el Canciller Engelbert Dollfuss estableció una ditaura.
Aústria hue anexioná a la Alemaña nazi en 1938 comu el estáu alemán "Ostmark" (Marca 'el Esti). Endespues de la derrota los nazis los Aliáus l'ocupun al final dela Segundera Guerra Mundial asta 1955, añu nel qu'el pais golvía a sel plenamenti endependienti baju la condición de permanecel neutral. De cualesquiel que seya, endespues la caía del comunismu en la Uropa del Esti, Áustria encrementó la su participación en asuntus uropeus. En 1995 conviltió-se en miembru la Unión Uropea i en 1999 adotó l'euru.
Goviernu y política
Áustria es una repúbrica federal i democrática gobelná sigún una constitución que data de 1920, peru que á siu modificá mas tardi.
Organiçación político-admenistrativa
Áustria está asiajá por nuevi länder o estaus federaus:
Economia
La economia austriaca está definia comu una economia de mercau con un carátel social, a favol los menus favorecius económicamenti. Esta economia con carátel social de mercau, está holmá por empresas privás i públicas. Las activiais básicas s'án nacionalizau tras el final la Segundera Guerra Mundial. Áustria es unu los paísis más prósperus i desarrollados d'Uropa.
El prencipal sociu comercial del país es Alemaña.
L'Euru es la monea oficial d'Áustria.
Esti país es baju en recursus naturalis, peru tien frutas: manzana i duraznu; animalis: oveja, chivarrinus, entri otrus.
Demografia
Austria tien una puebración total de 8.200.000 abitantis (97/km²). Alreol del 65% la puebración es urbana.
El pais apresenta una variá mezcla étnica, qu'es legau de los tiempus del Empériu Austrohúngaru, encluyendu un emportanti númeru croatas i magiaris.
Aluegu el final de la Segundera Guerra Mundial, la enmigración golvió a empulsar-se i s'apresentó un nuevu grupu d'enmigrantis, holmau prencipalmenti por turcus i sérbius.
La composición étnica atual es la siguienti
Educación
El sistema educacional en Aústria es de nivel altu. Hata hazi una mijina, l'accesu a la univelsiá era cuasi de logreria i abiertu. Ogañu es mestel pagal una cuota qu'es baja si se acompara con algotrus paisis.
En Áustria ain 20 universidadis repartias en 8 ciais.
Caliá de via i sistema social
La caliá de via en Áustria es escepcional i cuenta con selvicius socialis de primera caliá tantu en previsión sanitária assín comu en compatibiliá entri el labutu i la familia.
Estilu de via i costumbris
La gastronomia d'Áustria holma parti la gastronomia gelmana.
Dentru las costumbris arraigás, s'alcuentra la de quitar-se los çapatus. Al igual qu'en otrus paisis uropeus dessiti esta costumbri de sacarsi el carçau i poner-se pantuflas ena casa, igualmenti quandu se vai de visita a casa los amigus.
Bonifacio Gil
Bonifaciu Gil García jue un musiculogu y folklorista riojanu de nacencia y estremeñu d'adopción. Tuvu nacencia en Santo Domingo de la Calzada, en 1898, y murió en Madril, en 1964. De chiquininu jue cantol nel coru el conventu San Franciscu nel su lugal natal, ispiertandu en él una verdaera vocación pol folklori, que más tardi estuvu patenti nel su serviciu nel Ejércitu cumu educaol musical en Burgus. A los venticincu añus ganó con nº 1 las oposicionis a Músicu Milital del Ejércitu, y lo mandarun pa Badajó. Apasionáu pol folklori y mostrando siempri inquietúis jaðia proyectus musicalis, en 1927, junda el Conservatoriu Badajó, en el qu'ejerci cumu Directol y professol d'Armonía, y tamién essi mesmu añu cría l'Orfeón de la ciá.
Integráu ya ena vía social y cultural pacensi, Bonifacio Gil esmienza a jolmal parti del Centro de Estudios Extremeños, jiðiendu un trebaju recopilación con mas d'ochocientus cantaris popularis y romancis d'Estremaúra. Es assina cumu Don Bonifaciu Gil se muestra acontinaol de los folkloristas estremeñus del S XIX contandu siempri con ayúa d'istitucionis púbricas movías pol cierta sensibilización social sobre la necessiá la recogía y estuyu los materialis folklóricus. Bonifacio Gil vivió ventitrés añus en Estremaúra. La su deicación al folklori estremeñu está refrejá en una gran lista pubricacionis. Más, por encargu el Instituto Español de Musicología, acometió lo que pol antocis se denominó “Missionis Folklóricas” : acorrió varias provincias y llega a arrejuntal más de dos mil cantaris recogíus en distintus cancionerus, talis cumu el Cancioneru 'e Graná, el de Ciá Rial, el de Cadis y el de Toléu.
Amás del su trebaju recopilación y pubricación de cancionerus, tamién s'intresó pol angunus aspectus monugráficus del Folklori: infantil, taurinu, del campu, históricu, de Naviá...
Activiáis en Estremaúra
Bonifaciu Gil llegó a Badajó en 1924. Integrándussi de seguía nel Atenéu Badajó, comparti las sus aficionis curturalis con professoris, escritoris y artistas, y esmienza a acorrel Estremaúra para acercalsi verdaderaenti a la su cultura.
Los sus primerus viajis de recogía folklori juerun a Puebla la Carzá, Campanariu y Trujillu; y esmienza a arrejuntal cantaris y leyendas que le cuenta el puebru. Aconsigui unus 150 cantaris y romancis, qu'una vez estuyáus y crassificáus, considerará cumu autóctonas d'Estremaúra, desechando angunas pol no sel tradicionalis.
España
España, o Reinu d'España, es un estau soberanu biembru dela Unión Uropea costituíu en monarquía palramentaria que acupa algu más delos cincu sestus dela península Ibérica, tamién dos archipélagus assitiaus unu nel mari Mediterráneu (Islas Balearis) i otru nel océanu Atlánticu (Islas Canarias), assina comu las praças de soberanía del norti del continenti africanu i el encravi de Llívia enos Pirineus francesis.
Preteneci ala Unión Uropea con otrus 26 paisis.
Arraya al norti conos paisis de Fráncia i Andorra, al sul cona colonia ingresa de Gibraltar i Marruecu, i al oesti con Portugal.
Geografia
Assitiá ena Uropa Ociental, ocupa la mayol parti la penísula Ibérica i ahuera d'ella, dos archipiélagus (Canárias nel océanu Atlánticu i las islas Belearis nel mari Mediterráneu), amás de dos ciais, Ceuta i Melilla, nel norti d'África.
En estensión territorial es el cuartu pais d'Uropa, aculau namás por Rússia, Ucránia i Fráncia. Es el segunderu mayol de la Unión Uropea.